stanford-oval/wikipedia huggingface dataset:
พระมณีรัตนา

| พระมณีรัตนา> พระอัครมเหสีกรุงศรีอยุธยา |
| --- | --- |
ก่อนหน้า: พระวิสุทธิกษัตรีย์

พระราชสวามี: สมเด็จพระนเรศวรมหาราช
พระราชบุตร: อย่างน้อยหนึ่งพระองค์
ราชวงศ์: สุโขทัย (อภิเษกสมรส)
พระมณีรัตนา เป็นพระอัครมเหสีในสมเด็จพระนเรศวรมหาราชแห่งอาณาจักรอยุธยา เริ่มรับราชการฝ่ายในตั้งแต่พระราชสวามีบรมราชาภิเษก และให้ประสูติกาลพระราชบุตรอย่างน้อยหนึ่งพระองค์
พระประวัติ

พระมณีรัตนาเริ่มเข้ารับราชการฝ่ายในตั้งแต่พระราชสวามีทำ พระราชพิธีบรมราชาภิเษก ดังปรากฏในคำให้การขุนหลวงหาวัดความว่า "ส่วนพระนเรศร์นั้นก็เข้าไปกรุงศรีอยุธยา ก็เสด็จขึ้นสู่พระราชฐาน อันอัครมหาเสนาบดีและมหาปุโรหิตทั้งปวง จึงทำการปราบดาภิเษก แล้วเชื้อเชิญขึ้นในเสวยราชสมบัติจึงถวายอาณาจักรเวนพิภพแล้ว ทั้งเครื่องราชาธูปโภคทั้งปวงอันครบครันแล้วจึงถวายพระนามใส่ในพระสุพรรณบัฏสมญา แล้วฝ่ายกรมในจึงถวายพระมเหสีพระนามชื่อนั้นพระมณีรัตนา แล้วถวายพระสนมกำนัลทั้งสิ้น..."
ในประวัติศาสตร์ฟิลิปปินส์และอาณาจักรอื่น ๆ (History of the Philippines and Other Kingdom) อันเป็นจดหมายเหตุของสเปน เขียนโดยบาทหลวงมาร์เซโล เด ริบาเดเนรา (Marcelo de Ribadeneira) ซึ่งบันทึกตามคำบอกเล่าของบาทหลวงคณะฟรันซิสกันที่เคยอาศัยอยู่ในกรุงศรีอยุธยาเมื่อปี พ.ศ. 2125-2139 เนื้อความตอนหนึ่งกล่าวถึงกระบวนเสด็จพยุหยาตราทางชลมารคของพระมหากษัตริย์ พระมเหสี และพระราชโอรส ความว่า "...ครั้งหนึ่งบาทหลวงฟรันซิสกันได้เห็นพระเจ้าแผ่นดินประทับในเรือพระที่นั่งที่ตกแต่งประดับประดาไปด้วยพระปฏิมากร เพื่อจะเสด็จไปยังพระอารามแห่งหนึ่ง...[เรือ] แต่ละลำบรรทุกผู้คนมามากมายที่แต่งกายด้วยเครื่องแบบประเภทต่าง ๆ...แล้วจากนั้นเป็น [เรือของ] พระราชกุมารพระองค์เยาว์ที่สุดในพระเจ้าแผ่นดินที่เสด็จปรากฏพระองค์ในเรือพระที่นั่งที่ตกแต่งอย่างหรูหรา ตามติดมาเป็นสมเด็จพระอัครมเหสีและสาวสรรกำนัลใน สมเด็จพระอัครมเหสีประทับอยู่ลำพังพระองค์..."
จากเนื้อความแสดงว่าสมเด็จพระนเรศวรมหาราชกับพระมณีรัตนาคงมีพระราชบุตรไม่ต่ำกว่าสองพระองค์
พระนามของพระมณีรัตนาถูกตั้งเป็นชื่อสระน้ำแห่งหนึ่งในมหาวิทยาลัยนเรศวร
ส่วนชื่อ "มณีจันทร์" มาจากความเข้าใจคลาดเคลื่อนของผู้แปลจดหมายเหตุวันวลิต เดิมผู้เขียนได้บันทึกพระนามของมเหสีม่ายพระองค์หนึ่งของสมเด็จพระนเรศวรมหาราชโดยสะกดตามอักขรวิธีดัตช์ว่า "Tjau Croa Mahaditjan" แต่ผู้แปลภาษาอังกฤษและฝรั่งเศสได้บันทึกเป็น "Zian Croa Mady Tjan" และมีความเป็นไปได้ว่าพระมเหสีพระองค์นี้กับพระมณีรัตนาเป็นคนละคนกัน
อินเทอร์เน็ตอาร์ไคฟ์

| --- | --- |

ประเภทของธุรกิจ: 501(c)(3) ไม่แสวงกำไร
ประเภท: Digital library
ภาษาที่ใช้ได้: ภาษาอังกฤษ
ก่อขึ้น: 12 พฤษภาคม 1996; 28 ปีก่อน (1996-05-12)
สำนักงานใหญ่: เขตริชมอนต์ ซานฟรานซิสโก, รัฐแคลิฟอร์เนีย, สหรัฐ
ประธาน: บรูวสเตอร์ เคล์
บริการ: Archive-It   Open Library   เวย์แบ็กแมชชีน (ตั้งแต่ 2001)   Netlabels   NASA Images   Prelinger Archives
รายได้:  $20.3 million (2018)
พนักงาน:  168 (2018)
ยูอาร์แอล: archive.org 
เปิดตัว: ค.ศ. 1996 (1996)
สถานะปัจจุบัน: หยุดให้บริการชั่วคราว
Internet Archive (Bibliotheca Alexandrina)
อินเทอร์เน็ตอาร์ไคฟ์ (อังกฤษ: Internet Archive) เป็นองค์กรไม่แสวงหากำไรที่เก็บข้อมูลเว็บไซต์ทั่วไปในลักษณะของห้องสมุดดิจิทัล โดยมีสำนักงานตั้งอยู่ที่ เพรซีดีโอ ในซานฟรานซิสโก สหรัฐอเมริกา โดยมีศูนย์ข้อมูลอยู่ที่ ซานฟรานซิสโก เรดวูดซิตี และ เมาน์เทนวิว โดยข้อมูลที่เก็บไว้ได้แก่ภาพหน้าจอของเว็บไซต์ในแต่ละช่วงเวลา และข้อมูลของเว็บไซต์นั้น
แหล่งข้อมูลอื่น

เว็บไซต์ archive.org
| ด ค กแพลตฟอร์มเผยแพร่วิดีโอดิจิทัล |
| --- | --- |
 วีดิทัศน์ตามคำขอ  บริการรับฝากวีดิทัศน์ 
 แอมะซอน ไพร์ม วิดีโอ  บิลิบิลิ  เดลีโมชัน  ดิสนีย์+  แม็กซ์  อินเทอร์เน็ตอาร์ไคฟ์  อ้ายฉีอี้  ร้านไอทูนส์  เน็ตฟลิกซ์  นินเท็นโด อีช็อป  ราคูเท็น ทีวี  ทวิตช์  วิมีโอ  วูดู  Videoclip.bg [bg]  เทนเซ็นต์ วิดีโอ  โยวคู่  ยูทูบ 
↑  "Internet Archive: About the Archive". Wayback Machine. April 8, 2000. คลังข้อมูลเก่าเก็บจากแหล่งเดิมเมื่อ April 8, 2000. สืบค้นเมื่อ March 13, 2016.
จิ๊มซ้าโจ๋ย

ทิวทัศน์ของจิ๊มซ้าโจ๋ยเมื่อมองจากเกาะฮ่องกง
จิ๊มซ้าโจ๋ย (จีนตัวเต็ม: 尖沙咀 หรือ 尖沙嘴) หรือ จิมซาจุ่ย เป็นพื้นที่ในเขตเหย่าจิ๊มหว่อง ของเขตบริหารพิเศษฮ่องกง ซึ่งมีความสำคัญทางเศรษฐกิจและการท่องเที่ยวเป็นอันมาก เพราะเป็นที่ตั้งของโรงแรม ศูนย์การค้า และสถานที่ท่องเที่ยวหลายแห่ง
สถานที่สำคัญ

ท่าเรือ Star Ferry
พิพิธภัณฑ์ศิลปะฮ่องกง
พิพิธภัณฑ์ประวัติศาสตร์ฮ่องกง
ศูนย์วัฒนธรรมฮ่องกง
แหล่งข้อมูลอื่น

แผนที่และภาพถ่ายทางอากาศของ จิ๊มซ้าโจ๋ย
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
22°17′38″N 114°10′16″E﻿ / ﻿22.293981°N 114.171219°E﻿ / 22.293981; 114.171219
รายชื่อไลต์โนเวลในซอร์ดอาร์ตออนไลน์

ซอร์ดอาร์ตออนไลน์เป็นไลต์โนเวลญี่ปุ่นที่ประพันธ์ขึ้นโดยเรย์กิ คาวาฮาระ ส่วนภาพประกอบวาดโดย abec ไลต์โนเวลเรื่องนี้มีฉากหลังในสมัยอนาคตอันใกล้และเน้นเกี่ยวกับโลกของเกม MMORPG ในโลกความเป็นจริงเสมือน แต่เดิมแล้วเผยแพร่ในรูปแบบออนไลน์โดยใช้นามแฝงว่าฟูมิโอะ คูโนริ ต่อมา ASCII Media Works ได้เริ่มพิมพ์ฉบับนิยายออกจำหน่ายในวันที่ 10 เมษายน ค.ศ. 2009 ณ วันที่ 12 ธันวาคม ค.ศ. 2020 ไลต์โนเวลฉบับนี้มีเนื้อหารวมทั้งสิ้น 25 เล่ม โดยมีเย็นเพรสเป็นผู้พิมพ์ฉบับภาษาอังกฤษในอเมริกาเหนือและสหราชอาณาจักร เริ่มจัดพิมพ์เล่มแรกเมื่อวันที่ 22 เมษายน ค.ศ. 2014 นอกจากนี้ยังมีการตีพิมพ์ในประเทศจีน ไต้หวัน เกาหลีใต้ ไทย ฝรั่งเศส โปแลนด์ และรัสเซีย โดยมีการตีพิมพ์รวมกันมากกว่า 16 ล้านเล่มทั่วโลก โดยมีแผนในอนาคตจะตีพิมพ์เพิ่มเติมในประเทศเยอรมนี อิตาลี ออสเตรีย สวิตเซอร์แลนด์ เวียดนามและประเทศอื่น[ต้องการการอัปเดต?]
Sword Art Online

| เล่ม | ชื่อเล่ม | วางจำหน่ายครั้งแรก  (ญี่ปุ่น)  | ISBN ญี่ปุ่น | วางจำหน่ายครั้งแรก  (ไทย)  | ISBN ไทย |
| --- | --- | --- | --- | --- | --- |
| 1 | Sword Art Online 1: Aincrad | 10 เมษายน 2009 | 978-4-04-867760-8 | 19 ตุลาคม 2012 | 978-6-16-740079-2 |
| 2 | Sword Art Online 2: Aincrad | 10 สิงหาคม 2009 | 978-4-04-867935-0 | 30 มีนาคม 2013 | 978-6-16-324012-5 |
| 3 | Sword Art Online 3: Fairy Dance | 10 ธันวาคม 2009 | 978-4-04-868193-3 | 17 กรกฎาคม 2013 | 978-6-16-324036-1 |
| 4 | Sword Art Online 4: Fairy Dance  | 10 เมษายน 2010 | 978-4-04-868452-1 | 16 ตุลาคม 2013 | 978-6-16-324090-3 |
| 5 | Sword Art Online 5: Phantom Bullet | 10 สิงหาคม 2010 | 978-4-04-868763-8 | 28 มีนาคม 2014 | 978-6-16-324137-5 |
| 6 | Sword Art Online 6: Phantom Bullet | 10 ธันวาคม 2010 | 978-4-04-870132-7 | 4 กรกฎาคม 2014 | 978-6-16-324179-5 |
| 7 | Sword Art Online 7: Mother's Rosario | 10 เมษายน 2011 | 978-4-04-870431-1 | 11 พฤษจิกายน 2014 | 978-6-16-324195-5 |
| 8 | Sword Art Online 8: Early and Late | 10 สิงหาคม 2011 | 978-4-04-870733-6 | 27 มีนาคม 2015 | 978-6-16-324265-5 |
| 9 | Sword Art Online 9: Alicization Beginning | 10 กุมภาพันธ์ 2012 | 978-4-04-886271-4 | 27 พฤษภาคม 2015 | 978-6-16-324266-2 |
| 10 | Sword Art Online 10: Alicization Running | 10 กรกฎาคม 2012 | 978-4-04-886697-2 | 19 พฤศจิกายน 2015 | 978-6-16-324356-0 |
| 11 | Sword Art Online 11: Alicization Turning | 10 ธันวาคม 2012 | 978-4-04-891157-3 | 10 ธันวาคม 2015 | 978-6-16-324372-0 |
| 12 | Sword Art Online 12: Alicization Rising | 10 เมษายน 2013 | 978-4-04-891529-8 | 30 มีนาคม 2016 | 978-6-16-324416-1 |
| 13 | Sword Art Online 13: Alicization Dividing | 10 สิงหาคม 2013 | 978-4-04-891757-5 | 13 ตุลาคม 2016 | - |
| 14 | Sword Art Online 14: Alicization Uniting | 11 เมษายน 2014 | 978-4-04-866505-6 | 30 มีนาคม 2017 | - |
| 15 | Sword Art Online 15: Alicization Invading | 9 สิงหาคม 2014 | 978-4-04-866775-3 | - | - |
| 16 | Sword Art Online 16: Alicization Exploding | 8 สิงหาคม 2015 | 978-4-04-865307-7 | - | - |
| 17 | Sword Art Online 17: Alicization Awakening | 10 เมษายน 2016 | 978-4-04-865883-6 | - | - |
| 18 | Sword Art Online 18: Alicization Lasting | 10 สิงหาคม 2016 | 978-4-04-892250-0 | - | - |
| 19 | Sword Art Online 19: Moon Cradle | 10 กุมภาพันธ์ 2017 | 978-4-04-892668-3 | - | - |
| 20 | Sword Art Online 20: Moon Cradle | 8 กันยายน 2017 | 978-4-04-893283-7 | - | - |
| 21 | Sword Art Online 21: Unital Ring | 7 ธันวาคม 2018 | 978-4-04-912211-4 | - | - |
| 22 | Sword Art Online 22: Kiss and Fly | 10 ตุลาคม 2019 | 978-4-04-912675-4 | - | - |
| 23 | Sword Art Online 23: Unital Ring II | 10 ธันวาคม 2019 | 978-4-04-912891-8 | - | - |
| 24 | Sword Art Online 24: Unital Ring III | 9 พฤษภาคม 2020 | 978-4-04-913155-0 | - | - |
| 25 | Sword Art Online 25: Unital Ring IV | 10 ธันวาคม 2020 | 978-4-04-913531-2 | - | - |
| 26 | Sword Art Online 26: Unital Ring V | 8 ตุลาคม 2021 | 978-4-04-914035-4 | - | - |
| 27 | Sword Art Online 27: Unital Ring VI | 7 ตุลาคม 2022 | 978-4-04-914622-6 | - | - |
Sword Art Online: Progressive

| เล่ม | ชื่อเล่ม | วางจำหน่ายครั้งแรก  (ญี่ปุ่น)  | ISBN ญี่ปุ่น | วางจำหน่ายครั้งแรก  (ไทย)  | ISBN ไทย |
| --- | --- | --- | --- | --- | --- |
| 1 | Sword Art Online: Progressive 1 | 10 ตุลาคม 2012 | 978-4-04-886977-5 | 12 กุมภาพันธ์ 2016 | 978-6-16-324400-0 |
| 2 | Sword Art Online: Progressive 2 | 10 ธันวาคม 2013 | 978-4-04-866163-8 | 13 ตุลาคม 2016 | 978-6-16-324479-6 |
| 3 | Sword Art Online: Progressive 3 | 10 ธันวาคม 2014 | 978-4-04-869096-6 | 30 มีนาคม 2017 | - |
| 4 | Sword Art Online: Progressive 4 | 10 ธันวาคม 2015 | 978-4-04-865566-8 | - | - |
| 5 | Sword Art Online: Progressive 5 | 10 กุมภาพันธ์ 2018 | 978-4-04-893613-2 | - | - |
| 6 | Sword Art Online: Progressive 6 | 10 พฤษภาคม 2018 | 978-4-04-893797-9 | - | - |
| 7 | Sword Art Online: Progressive 7 | 10 มีนาคม 2021 | 978-4-0-49-13677-7 | - | - |
| 8 | Sword Art Online: Progressive 8 | 10 มิถุนายน 2021 | 978-4-04-913818-4 | - | - |
Sword Art Online Alternative: Gun Gale Online

| เล่ม | ชื่อเล่ม | วางจำหน่ายครั้งแรก  (ญี่ปุ่น)  | ISBN ญี่ปุ่น | วางจำหน่ายครั้งแรก  (ไทย)  | ISBN ไทย |
| --- | --- | --- | --- | --- | --- |
| 1 | Sword Art Online Alternative: Gun Gale Online I -Squad Jam | 10 ตุลาคม 2012 | 978-4-04-869094-2 | 13 ตุลาคม 2016 | - |
| 2 | Sword Art Online Alternative: Gun Gale Online II -Second Squad Jam <Part 1> | 10 มีนาคม 2015 | 978-4-04-869095-9 | - | - |
| 3 | Sword Art Online Alternative: Gun Gale Online III -Second Squad Jam <Part 2> | 10 มิถุนายน 2015 | 978-4-04-865190-5 | - | - |
| 4 | Sword Art Online Alternative: Gun Gale Online IV -Third Squad Jam Betrayers' Choice <Part 1> | 10 มีนาคม 2016 | 978-4-04-865818-8 | - | - |
| 5 | Sword Art Online Alternative: Gun Gale Online V -Third Squad Jam Betrayers' Choice <Part 2> | 9 กรกฎาคม 2016 | 978-4-04-892110-7 | - | - |
| 6 | Sword Art Online Alternative Gun Gale Online VI -One Summer Day | 10 มีนาคม 2017 | 978-4-04-892745-1 | - | - |
| 7 | Sword Art Online Alternative Gun Gale Online VII -Fourth Squad Jam <Part 1> | 9 มิถุนายน 2018 | 978-4-04-893789-4 | - | - |
| 8 | Sword Art Online Alternative Gun Gale Online VIII -Fourth Squad Jam <Part 2> | 10 สิงหาคม 2018 | 978-4-04-893878-5 | - | - |
| 9 | Sword Art Online Alternative Gun Gale Online IX -Fourth Squad Jam <Part 3> | 7 ธันวาคม 2018 | 978-4-04-912093-6 | - | - |
| 10 | Sword Art Online Alternative Gun Gale Online X -Five Ordeals | 10 เมษายน 2020 | 978-4-04-912093-6 | - | - |
| 11 | Sword Art Online Alternative Gun Gale Online XI: 5th Squad Jam: Start | 10 พฤศจิกายน 2021 | 978-4-04-913940-2 | - | - |
| 12 | Sword Art Online Alternative Gun Gale Online XII: 5th Squad Jam: Continue | 10 กุมภาพันธ์ 2022 | 978-4-04-914142-9 | - | - |
พีต เฮกเซท

| พีต เฮกเซท |
| --- | --- |
Pete Hegseth
ภาพถ่ายอย่างเป็นทางการใน ค.ศ. 2025

 รัฐมนตรีว่าการกระทรวงกลาโหมสหรัฐ คนที่ 29
อยู่ในวาระ
เริ่มดำรงตำแหน่ง  25 มกราคม ค.ศ. 2025
ประธานาธิบดี: ดอนัลด์ ทรัมป์
รอง: สตีฟ ไฟน์เบิร์ก (ได้รับการเสนอชื่อ)
ก่อนหน้า: ลอยด์ ออสติน
 
ข้อมูลส่วนบุคคล
เกิด: ปีเตอร์ ไบรอัน เฮกเซท  (1980-06-06) 6 มิถุนายน ค.ศ. 1980 (44 ปี) มินนีแอโพลิส รัฐมินนิโซตา สหรัฐ
พรรคการเมือง: ริพับลิกัน
คู่สมรส: Meredith Schwarz (สมรส 2004; หย่า 2009) Samantha Deering (สมรส 2010; หย่า 2017) Jennifer Rauchet (สมรส 2019)
บุตร: 7
การศึกษา: มหาวิทยาลัยพรินซ์ตัน (BA) มหาวิทยาลัยฮาร์วาร์ด (MPP)
เว็บไซต์: defense.gov petehegseth.com
ยศที่ได้รับการแต่งตั้ง
สังกัด:  กองทัพบกสหรัฐ กำลังสำรองกองทัพบก 
ประจำการ: 2003–2014 2019–2021
ยศ: พันตรี
หน่วย: กองกำลังพิทักษ์มาตุภูมิรัฐมินนิโซตา กองกำลังพิทักษ์มาตุภูมิเขตโคลัมเบีย
ผ่านศึก: สงครามอิรัก สงครามในอัฟกานิสถาน
รางวัล: Bronze Star (2) Army Commendation Medal (2) Combat Infantryman Badge Expert Infantryman Badge

ปีเตอร์ ไบรอัน เฮกเซท (อังกฤษ: Peter Brian Hegseth; เกิด 6 มิถุนายน ค.ศ. 1980) เป็นนักเขียน พิธีกรรายการโทรทัศน์ และทหารผ่านชาวอเมริกัน ปัจจุบันดำรงตำแหน่งรัฐมนตรีว่าการกระทรวงกลาโหมสหรัฐ คนที่ 29 ภายใต้สมัยที่สองของประธานาธิบดีดอนัลด์ ทรัมป์
หลังจบการศึกษาจากมหาวิทยาลัยพรินซ์ตัน เฮกเซทเริ่มต้นอาชีพในฐานะนักวิเคราะห์ที่แบร์สเตินส์ ระหว่างปี 2003 ถึง 2014 และอีกครั้งเมื่อปี 2019 ถึง 2021 เขารับราชการเป็นทหารราบในกองกำลังพิทักษ์มาตุภูมิจนติดยศพันตรี และได้รับเหรียญบรอนซ์สตาร์ขณะรับราชการในหน่วยปฏิบัติการพิเศษระหว่างการสู้รบในอิรักเมื่อปี ค.ศ. 2005 กระทั่งในปี 2014 เฮกเซทสมัครใจไปประจำการที่อัฟกานิสถานเพื่อฝึกสอนให้แก่กองกำลังความมั่นคงแห่งชาติอัฟกานิสถาน หลังจากรับราชการทหาร เฮกเซทกลายเป็นบุคคลสำคัญในการเมืองฝ่ายอนุรักษ์นิยม และพรรคริพับลิกัน และเป็นผู้อำนวยการบริหารของเวตส์ฟอร์ฟรีดอม และ คอนเซิร์นเวทาเรียนส์ฟอร์อเมริกา ตั้งแต่ปี 2014 ถึง 2025 นอกจากนี้ เขายังเป็นนักวิเคราะห์การเมืองให้แก่ฟอกซ์นิวส์ และเป็นผู้ร่วมดำเนินรายการสุดสัปดาห์ของ ฟอกซ์แอนด์เฟรนส์ ตั้งแต่ปี 2017 ถึง 2024
ในปี 2016 เฮกเซทปรากฏตัวในฐานะผู้สนับสนุนการลงสมัครประธานาธิบดีของดอนัลด์ ทรัมป์ และทำหน้าที่เป็นที่ปรึกษาแบบครั้งคราวให้แก่ทรัมป์ตลอดวาระแรกของการเป็นประธานาธิบดี ซึ่งทรัมป์ได้อภัยโทษให้ทหาร 3 นายที่ถูกกล่าวหาหรือถูกตัดสินว่ากระทำผิดอาชญากรรมสงครามในปี 2019 ตามคำแนะนำของเฮกเซท และเขาเคยได้รับการพิจารณาให้ดำรงตำแหน่งรัฐมนตรีว่าการกระทรวงการทหารผ่านศึกในสมัยรัฐบาลชุดแรกของทรัมป์ แต่เดวิด ชัลกินได้รับเลือกแทน หลังจากทรัมป์ประกาศความตั้งใจที่จะเสนอชื่อเฮกเซทเป็นรัฐมนตรีว่าการกระทรวงกลาโหม มีรายงานหลายฉบับเกี่ยวกับข้อกล่าวหาเรื่องการประพฤติผิดทางเพศ การบริหารการเงินที่ไม่เหมาะสม และการดื่มสุราในที่สาธารณะ ซึ่งส่งผลต่อการรับรองตำแหน่งของเขา ระหว่างการพิจารณาการเสนอชื่อ เฮกเซทได้ปฏิเสธข้อกล่าวหาเหล่านี้ทั้งหมด เฮกเซทมีลักษณะทางการเมืองคือ อนุรักษนิยม และถูกอธิบายว่าเป็นชาตินิยมคริสเตียน
เมื่อดอนัลด์ ทรัมป์ได้รับเลือกตั้งอีกครั้งในปี 2024 เฮกเซทได้รับการเสนอชื่อให้ดำรงตำแหน่งรัฐมนตรีว่าการกระทรวงกลาโหมในรัฐบาลสมัยที่สองของทรัมป์ เขาได้รับการรับรองจากสมาชิกวุฒิสภาด้วยคะแนนเสียง 51-50 เมื่อวันที่ 24 มกราคม 2025 โดยมีรองประธานาธิบดี เจดี แวนซ์ เป็นผู้ลงคะแนนชี้ขาด กลายเป็นเป็นบุคคลที่อายุน้อยที่สุดเป็นอันดับสองที่ดำรงตำแหน่งนี้รองจากดอนัลด์ รัมส์เฟลด์ เฮกเซทได้สาบานตนเข้ารับตำแหน่งเมื่อวันที่ 25 มกราคม
ท้าวทองกีบม้า (มารี กีมาร์)

| ท้าวทองกีบม้า (มารี กีมาร์) |
| --- | --- |
หัวหน้าห้องเครื่องต้นในราชสำนักอยุธยา
เกิด: มารีอา กียูมาร์ ดึ ปีญา ประมาณ พ.ศ. 2201 หรือ 2202 กรุงศรีอยุธยา อาณาจักรอยุธยา
ถึงแก่กรรม: พ.ศ. 2265 (63–64 ปี) กรุงศรีอยุธยา อาณาจักรอยุธยา
คู่สมรส: พระยาวิไชเยนทร์ (คอนสแตนติน ฟอลคอน) (สมรส 2225; เสียชีวิต 2231)
บิดา: ฟานิก กียูมาร์
มารดา: อูร์ซูลา ยามาดะ
ท้าวทองกีบม้า มีชื่อตัวว่า มารีอา กียูมาร์ ดึ ปีญา (โปรตุเกส: Maria Guyomar de Pinha) แต่มักเป็นที่รู้จักในชื่อ มารี กีมาร์ (ฝรั่งเศส: Marie Guimar; พ.ศ. 2201 หรือ พ.ศ. 2202 – พ.ศ. 2265) เป็นภริยาของพระยาวิไชเยนทร์ (คอนสแตนติน ฟอลคอน) ขุนนางกรีกที่รับราชการในรัชสมัยสมเด็จพระนารายณ์มหาราช
เธอมีชื่อเสียงจากการปฏิบัติหน้าที่หัวหน้าห้องเครื่องต้นวิเสทในราชสำนัก ตำแหน่ง "ท้าวทองกีบม้า" ว่ากันว่านางได้ประดิษฐ์ขนมไทยที่ได้รับอิทธิพลจากอาหารโปรตุเกส มีทองหยิบ, ทองหยอด, ฝอยทอง, ทองม้วน และหม้อแกง เป็นอาทิ จนได้สมญาว่าเป็น "ราชินีแห่งขนมไทย" แต่ก็มีกระแสคัดค้าน โดยให้เหตุผลว่า ขนมโปรตุเกสเหล่านี้แพร่หลายมาพร้อมกับกลุ่มชนเชื้อสายโปรตุเกสที่เข้ามาพำนักในกรุงศรีอยุธยามากว่า 150 ปีก่อนที่นางจะเกิดเสียอีก เรื่องที่นางดัดแปลงขนมไทยจากตำรับโปรตุเกสเป็นคนแรกเห็นจะผิดไป
ประวัติ > ชาติกำเนิดและครอบครัว

ท้าวทองกีบม้า มีชื่อเดิมว่า มารีอา กียูมาร์ ดึ ปีญา เป็นคริสตังเชื้อสายโปรตุเกส, เบงกอล และญี่ปุ่น เป็นธิดาคนโตของฟานิก กียูมาร์ (Fanik Guyomar) บิดามีเชื้อสายโปรตุเกส, ญี่ปุ่น และเบงกอล ที่อพยพมาจากอาณานิคมโปรตุเกสในเมืองกัว กับมารดาชื่ออูร์ซูลา ยามาดะ (Ursula Yamada; ญี่ปุ่น: 山田ウルスラ) ลูกหลานผู้ลี้ภัยจากการเบียดเบียนศาสนาในญี่ปุ่น
จากการเบียดเบียนศาสนาในญี่ปุ่นเมื่อปี พ.ศ. 2135 ตามคำบัญชาของโทโยโตมิ ฮิเดโยชิ ทำให้เซญโญราอิกเนซ มาร์แตงซ์ หรืออิกเนซ มาร์ตินซ์ (ญี่ปุ่น: イグネス・マルティンス) ย่าบ้างก็ว่าเป็นยายของท้าวทองกีบม้าจึงถูกนำตัวมาไว้ที่เมืองไฮโฟในเวียดนาม ระหว่างนั้นนางได้สมรสกับลูกหลานไดเมียวตระกูลโอโตโมะ ภายหลังครอบครัวของนางจึงได้อพยพมาลงหลักปักฐานในกรุงศรีอยุธยาอีกทอดหนึ่ง แต่ข้อมูลบางแห่งก็ว่า ครอบครัวของนางไปอยู่ที่กัมพูชาก่อนถูกกวาดต้อนมาสู่กรุงศรีอยุธยาเมื่อคราวสมเด็จพระนเรศวรมหาราชทรงยกทัพบุกตีเมืองละแวก ในปี ค.ศ. 1593 จากข้อมูลนี้มารีอาอาจมีเชื้อสายเขมรหรือจามผ่านทางมารดาด้วยก็เป็นได้
ครอบครัวของยามาดะเป็นตระกูลที่เคร่งครัดในคริสต์ศาสนา เซญโญราอิกเนซ มาร์แตงซ์ ผู้เป็นยาย อ้างว่านางเป็นหลานสาวของนักบุญฟรังซิสเซเวียร์ (Saint Francis Xavier) นักบุญชื่อดัง ที่ได้ประทานศีลล้างบาปและตั้งศาสนนามให้ แต่อย่างไรก็ตามมารดาของท้าวทองกีบม้าค่อนข้างจะมีประวัติด่างพร้อยว่านางคบชู้กับบาทหลวงทอมัส วัลกัวเนรา (Thomas Vulguaneira) บาทหลวงเยสุอิตเชื้อสายซิซิลี และกล่าวกันว่าท้าวทองกีบม้า มิใช่ลูกของฟานิก สามีตามกฎหมายของนางยามาดะ แต่เกิดกับบาทหลวงรูปดังกล่าว ดังปรากฏใน Mémoire touchant l'enlèvement et la reddition de Madame Constance ความว่า
"ส่วนนางอูร์ซูลนั้นเล่า พอเข้าพิธีแต่งงานกับสามีที่ถูกต้องนามว่าฟานิกได้ไม่ทันไร ก็ไปมีความสัมพันธ์กับบาทหลวงวัลกัวเนรา ซึ่งเป็นบาทหลวงชั้นผู้ใหญ่ฝ่ายเยสุอิต ผู้ออกแบบการก่อสร้างป้อมค่ายกำแพงเมืองให้สยาม มาดามฟอลคอน [ท้าวทองกีบม้า] ซึ่งผิวขาวยิ่งกว่านายฟานิกและน้อง ๆ ของเธอ ถือกำเนิดในช่วงเวลานี้เอง ปรากฏว่าบาทหลวงวัลกัวเนราถูกเรียกตัวไปประจำที่มาเก๊าเพราะมีข่าวอื้อฉาวเรื่องนี้เอง ว่ากันว่าท่านบาทหลวงข้ามแม่น้ำไปยังหมู่บ้านญี่ปุ่นอีกฟากฝั่งหนึ่งเพื่อไปหานาง"
ทั้งยังปราฏใน Mémoire en forme de lettre d'un anglais catholique เช่นกัน มีเนื้อความว่า
"พ่อฟานิกคนนี้ เป็นคนผิวดำลูกครึ่งเบงกอลกับญี่ปุ่น [...] ที่ข้าพเจ้าระบุว่าเขาผิวดำนี้ มิพักต้องคัดค้านดอกว่าก็บุตรธิดาของเขาบ้างบางคนนั้นผิวขาว และคนอื่น ๆ กลับผิวคล้ำ ก็นี่ล่ะที่จะเป็นเหตุให้ต้องค้นหากันละสิ [...] ข้าพเจ้าจะบอกว่า นักบวชตาชาร์... ท่านทำให้ทุก ๆ คนหัวเราะกันอยู่เรื่อย เวลาที่พูดว่า มร. กงส์ต็องส์เรียกขานบาทหลวงเยสุอิตว่าเป็นพี่เป็นน้อง"
ทั้งนี้ไม่มีการชี้ชัดว่าฟานิกเป็นบิดาแท้จริงของมารีอาหรือไม่ ขณะที่งานเขียนของ อี. ดับเบิลยู ฮัตชินสัน (E. W. Hutchinson) ที่เขียนหนังสือเกี่ยวกับประวัติศาสตร์สยามสมัยสมเด็จพระนารายณ์มหาราชจำนวนสองเล่ม ที่มีการกล่าวถึงประวัติชีวิตของท้าวทองกีบม้า คือ Adventure in Siam in the 17th Century. และ 1688 Revolution in Siam. โดยเมื่อกล่าวถึงฟานิกเขามักใช้คำว่า "ผู้เลี้ยงดู" หรือ "พ่อเลี้ยง" แต่เอกสารบางชิ้นก็ว่า ท้าวทองกีบม้าผิวคล้ำละม้ายฟานิก และเอกสารของบาทหลวงฝรั่งเศส ต่างไม่ลังเลใจที่จะเรียกฟานิกว่าเป็นบิดาของนาง
ประวัติ > ชีวิตสมรส

มารีอาได้สมรสกับพระยาวิไชเยนทร์ (คอนสแตนติน ฟอลคอน) ขุนนางชาวกรีกอันเป็นที่โปรดปรานของสมเด็จพระนารายณ์มหาราช ขณะนั้นที่นางมีอายุได้ 16 ปี เบื้องต้นบิดาของนางแสดงความไม่พอใจในพฤติกรรมและวัตรปฏิบัติของลูกเขยที่หลงลาภยศสรรเสริญและมักในโลกีย์นัก ฟอลคอนจึงแสดงความจริงใจด้วยยอมละนิกายแองกลิคันที่ตนนับถือ เปลี่ยนเป็นนิกายโรมันคาทอลิกตามมารีอา ฟานิกจึงเห็นแก่ความรักของคอนสแตนตินและยินยอมได้ทั้งสองสมรสกัน โดยมีสมเด็จพระนารายณ์มหาราชและขุนนางผู้ใหญ่เข้าร่วมงานมงคลสมรสดังกล่าวด้วย
หลังการสมรส มารีอาก็ยังดำรงชีวิตอย่างปกติไม่โอ้อวดในยศถาบรรดาศักดิ์ ซ้ำยังชี้ชวนให้สามีคือเจ้าพระยาวิชเยนทร์ ประพฤติและปฏิบัติศาสนกิจอย่างเคร่งครัดสม่ำเสมอขึ้นกว่าเก่า ดังปรากฏในงานเขียนของบาทหลวงโกลด เดอ แบซ (Claude de Bèze) ว่า
"...สตรีผู้ถือมั่นในพระคริสตธรรมนี้มีอายุได้ไม่เกิน 16 ปี ได้หลีกหนีความบันเทิงเริงรมย์ทั้งหลาย อันสตรีในวัยเดียวและฐานะเดียวกันกับนางใฝ่หากันหนักหนานั้น แล้วมุ่งแต่จะรับใช้พระผู้เป็นเจ้ากับทำความสบายอกสบายใจแก่ท่านสามีเท่านั้น นางไม่ออกจากทำเนียบไปไหนมาไหนเลย นอกจากจะไปวัด..."
ท้าวทองกีบม้าและพระยาวิไชเยนทร์มีบุตรด้วยกันสองคนคือ จอร์จ ฟอลคอน (George Phaulkon) กับคอนสแตนติน ฟอลคอน (Constantin Phaulkon) บ้างว่าชื่อฆวน ฟอลคอน (Juan Phaulkon) แต่ก่อนหน้านี้ฟอลคอนมีบุตรสาวคนหนึ่งที่เกิดกับหญิงชาววังที่ได้รับพระราชทานจากกรมหลวงโยธาเทพเพื่อผูกมัดฟอลคอนไว้กับราชสำนัก หลังสมรสแล้วมารีอาจึงส่งหญิงผู้นั้นไปเมืองพิษณุโลก มารีอาก็แสดงน้ำใจด้วยนำบุตรของหญิงผู้นั้นมาเลี้ยงเองเป็นอย่างดี นอกจากนี้เธอและสามียังอุปถัมภ์เด็กเข้ารีตกว่า 120 คน
แต่ชีวิตสมรสของเธอก็ไม่ราบรื่นนัก เหตุก็เพราะความเจ้าชู้ของพระยาวิไชเยนทร์ที่นอกใจนางไปมีสัมพันธ์สวาทกับคลารา (Clara) นางทาสชาวจีนในอุปการะของเธอ มารีอาจึงขนข้าวของและผู้คนจากลพบุรีกลับไปที่กรุงศรีอยุธยามาแล้วครั้งหนึ่ง
ประวัติ > การรับราชการและบั้นปลายชีวิต

เรื่องราวของมาดามฟอลคอน หรือมารีอา กียูมาร์ ปรากฏอีกครั้ง โดยเธอเขียนจดหมายส่งไปยังบิชอปฝรั่งเศสในประเทศจีนเมื่อปี พ.ศ. 2249 เพื่อขอให้บาทหลวงกราบทูลพระเจ้าหลุยส์ที่ 14 ให้ทรงพระกรุณาโปรดเกล้าฯ บังคับให้รัฐบาลฝรั่งเศสส่งส่วนแบ่งรายได้ของบริษัทฝรั่งเศสที่สามีเคยเป็นผู้อำนวยการแก่นางบ้าง และพรรณนาความทุกข์ยากลำบากของนาง ความว่า
"...พระผู้เป็นเจ้าจะไม่พิศวงในเวรกรรมและภาวะของข้าพเจ้าในขณะบ้างละหรือ ตัวข้าพเจ้านั้นหรือ เมื่อก่อนจะไปในที่ประชุมชนแห่งใดในกรุงศรีอยุธยาก็ไปเช่นพระราชินี ข้าพเจ้าได้เคยรับพระมหากรุณาโดยเฉพาะโดยเอนกประการจากสมเด็จพระเจ้าแผ่นดิน บรรดาเจ้านายและขุนนางผู้ใหญ่ทั้งปวงก็นับถือไว้หน้า ตลอดจนไพร่ฟ้าประชาชนทั้งหลายก็รักใคร่ [...] ต้องทำงานถวายตรากตรำด้วยความเหนื่อยยากและระกำช้ำใจ มืดมนอนธการไปด้วยความทุกข์ยาก ตั้งหน้าแต่จะคอยว่าเมื่อใดพระเจ้าจะโปรดให้ได้รับแสงสว่างบ้าง ตอนกลางคืนนางก็ไม่มีที่พิเศษอย่างใด คงแอบพักนอนที่มุมห้องพระเครื่องต้น บนดินที่ชื้น ต้องคอยระวังเฝ้ารักษาเฝ้าห้องเครื่องต้น..."
จากจดหมายดังกล่าวก็จะพบว่า ขณะนี้นางได้ปฏิบัติหน้าที่เป็นพนักงานเครื่องต้นในวังแล้ว สอดคล้องกับ จดหมายเหตุฝรั่งเศสโบราณ ที่บันทึกการปฏิบัติหน้าที่ในห้องเครื่องต้นของนาง ความว่า
"...ภรรยา [ของนายคอนสแตนติน] เป็นท้าวทองกีบม้าได้เป็นผู้กำกับการชาวเครื่องพนักงานหวาน ท่านท้าวทองกีบม้าผู้นี้เป็นต้นสั่งสอนให้ชาวสยามทำของหวานคือขนมทองหยิบ ทองหยอด ฝอยทอด ขนมทองโปร่ง ทองพลุ ขนมผิง ขนมฝรั่ง ขนมขิง ขนมไข่เต่า ขนมทองม้วน ขนมสัมปันนี ขนมหม้อแกง และสังขยา"
ในบันทึกของเมอซีเยอโชมง (คนละท่านกับเชอวาลีเยเดอโชมง) ชาวฝรั่งเศสที่เข้ามาในปี พ.ศ. 2262-2267 ได้ให้ข้อมูลว่าหลังสิ้นรัชกาลพระเจ้าเสือ ชีวิตของมาดามฟอลคอนได้กลับมาดีขึ้นโดยลำดับ สมเด็จพระเจ้าอยู่หัวท้ายสระทรงโปรดเกล้าให้มาดามฟอลคอนเข้ามารับราชการฝ่ายใน โดยไว้วางพระราชหฤทัยให้นางดูแลเครื่องเงินเครื่องทองของหลวง และเป็นหัวหน้าเก็บพระภูษาฉลองพระองค์ และมีสตรีในบังคับบัญชากว่า 2,000 คน ทั้งนี้ท้าวทองกีบม้าปฏิบัติหน้าที่ด้วยความสุจริต คืนเงินสู่ท้องพระคลังปีละครั้งมาก ๆ ทุกปี จนเป็นที่โปรดปรานในองค์พระมหากษัตริย์ รวมทั้งจอร์จ บุตรชายของเธอที่ยังมีชีวิตอยู่ ด้วยพระเจ้าอยู่หัวท้ายสระทรงโปรดไว้ใกล้ชิดพระองค์ ดังปรากฏจากบันทึกของเมอซีเยอโชมง ความว่า
"...พระเจ้ากรุงสยามได้รับสั่งให้หาจอร์จ บุตรของเมอซีเยอกงส์ต็องส์ แล้วโปรดให้แต่งตัวอย่างดี ๆ และรับสั่งให้นายจอร์จเรียนภาษาไทยเสียให้รู้ ได้โปรดให้เอานายจอร์จไว้ใช้ใกล้ชิดพระองค์ และได้โปรดเป็นครูด้วยพระองค์เอง สอนภาษาไทยให้แก่นายจอร์จ..."
จากความเบื้องต้นแสดงให้เห็นว่าสมเด็จพระเจ้าอยู่หัวท้ายสระทรงโปรดปรานบุตรคนโตของนางมาก ส่วนบุตรคนเล็กคือ คอนสแตนติน ได้สนองพระเดชพระคุณสร้างออร์แกนเยอรมันถวายสมเด็จพระเจ้าอยู่หัวบรมโกศ จากหลักฐานของมิชชันนารีฝรั่งเศส คอนสแตนตินถูกเรียกว่า ราชมนตรี เป็นตำแหน่งผู้นำของชุมชนคริสตัง
ในปี พ.ศ. 2260 รัฐบาลฝรั่งเศสได้มีมติอนุมัติให้ส่งเงินรายได้ที่เป็นของฟอลคอนแก่นางตามที่นางขอร้องในจดหมายที่เคยส่งไปมาให้ ที่สุดหลังพ้นจากวิบากกรรมอันเลวร้าย ท้าวทองกีบม้าได้ใช้เวลาแห่งบั้นปลายชีวิตที่เหลือด้วยการปฏิบัติศาสนกิจอย่างเคร่งครัดโดยพำนักอยู่กับลูกสะใภ้ที่ชื่อ ลุยซา ปัสซัญญา (Louisa Passagna) ภริยาม่ายของคอนสแตนติน และได้ถึงแก่มรณกรรมในปี พ.ศ. 2265